PMIndiaData/PMIndiaSum huggingface dataset:
میونخ، جرمنی میں بھارتی افراد کے ساتھ وزیر اعظم نریندر مودی کی بات چیت

وزیر اعظم جناب نریندر مودی نے جرمنی میں آڈی ڈوم، میونخ میں بھارتی برادری سے خطاب کیا اور بات چیت کی۔ جرمنی میں متحرک اور سرگرم بھارتی برادری کے ہزاروں افراد نے اس پروگرام میں شرکت کی۔ وزیر اعظم نے بھارت کی ترقی کی کہانی پر روشنی ڈالی اور ملک کے ترقیاتی ایجنڈے کو مزید حاصل کرنے کے لئے حکومت کی طرف سے کئے گئے مختلف اقدامات کا ذکر کیا۔ وزیر اعظم نے بھارت کی کامیابی کی کہانی کو فروغ دینے اور بھارت کی کامیابی کے برانڈ ایمبیسڈر کے طور پر کام کرنے میں بھارت نژاد افراد کے تعاون کی بھی ستائش کی۔ ۔۔۔۔۔۔۔۔۔۔۔۔۔۔۔۔۔۔۔۔۔ ش ح۔م ع۔ع ن ()
وزیر اعظم نے بیدر۔کلبرگی ریلوے لائن کو قوم کے نام وقف کیا

نئی دہلی۔30؍اکتوبر۔وزیراعظم جناب نریندر مودی نے آج بیدر ۔ کلبرگی نئی ریلوے لائن کو بیدر ریلوے اسٹیشن پر ایک تختی کی نقاب کشائی کرکے قوم کے نام وقف کیا۔ وزیراعظم نے بیدر اور کلبرگی کے درمیان ڈی ای ایم یو سروس کو بھی ہری جھنڈی دکھا کر روانہ کیا۔
کابینہ نے سیاحت کے شعبے  میں تعاون کو مستحکم  کرنے  کے لئے ہندستان اور کوریا کے درمیان   مفاہمت نامے کو منظوری دی

نئی دہلی، 1نومبر 2018/ وزیراعظم جناب نریندرمودی کی سربراہی میں مرکزی کابینہ نے سیاحت کے شعبے میں تعاون کو مستحکم کرنے کی غرض سے ہندستان اور کوریا کے درمیان ایک مفاہمت نامے کے دستخط کو منظوری د ے دی ہے۔ اس مفاہمت نامے کے مقاصد حسب ذیل ہیں۔ 1۔ سیاحت کے شعبے میں باہمی تعاون کو وسعت دینا۔ 2۔ سیاحت سے متعلق معلومات اور اعدادوشمار کے تبادلے میں اضافہ کرنا۔ 3۔ ہوٹل اور ٹور آپریٹروں سمیت سیاحت سے جڑے شراکت داروں کے درمیان تعاون کی حوصلہ افزائی کرنا 4۔ انسانی وسائل کے فروغ میں تعاون کے لئے تبادلے کے پروگراموں کا قیام۔ 5۔ سیاحت اور مہمان نوازی کے شعبے میں سرمایہ کاری کی حوصلہ افزائی کرنا۔ 6۔ دو طرفہ سیاحت کو فروغ دینے کی خاطر ٹورآپریٹروں ، میڈیا ، رائے عامہ کرنے والوں کے دوروں کے تبادلوں کا پروگرام 7۔ پرموشن مارکیٹنگ کے مقامات کی ترقی اور منجمنٹ کے شعبے میں تجربے کا تبادلہ کرنا ۔ 8۔ ایک دوسرے کے ملک میں سفری میلوں اور نمائشوں میں شرکت کی حوصلہ افزائی کرنا۔ 9۔ اور ایک محفوظ قابل احترام اور پائیدار سیاحت کو فروغ دینا پس منظر: ہندستان اور کوریا کے درمیان مضبوط سفارتی اور پرانے تعلقات قائم ہیں دونوں فریق اب سیاحت کے شعبے میں تعاون کو مستحکم کرنے کے لئے پہلے سے قائم تعلقات کو مزید فروغ دینے اور اسے زیادہ مضبوط کرنے کے خواہش مند ہیں ۔کوریا مشرقی ایشیا سے ہندستان کے لئے سیاحوں کی ایک سرکردہ مارکیٹ فراہم کرانے والا ملک ہے۔ کوریا کے ساتھ مفاہمت نامے پر دستخط ہونے سے اس اہم وسیلہ سے مارکیٹ سے ہندستانی سیاحوں کے آنے کے سلسلہ کو بڑھانے میں اہم تعاون ملے گا۔ ۔۔۔۔۔۔۔۔۔۔۔ م ن۔ح ا ۔ ج۔
وزیر اعظم نے کرناٹک کے دھر واڑ ضلع میں  ایک سڑک حادثے میں اموات پر اظہار تعزیت

وزیر اعظم جناب نریندر مودی نے کرناٹک کے دھرواڑ ضلع میں ہوئے ایک سڑک حادثے میں ہوئی اموات پر افسوس کااظہار کیا ہے۔ وزیر اعظم نے اپنے ایک ٹوئٹ میں کہا کہ ‘‘ کرناٹک کے دھرواڑ ضلع میں ہوئے سڑک حادثے میں ہوئی اموات پر افسردہ ہوں۔ اس دکھ کی کھڑی میں میری تعزیت سوگوار لواحقین کے ساتھ ہے۔ میں زخمی ہوئے افراد کی جلد صحت یابی کی دعا کرتا ہوں’’ وزیر اعظم جناب نریندر مودی نے کرناٹک کے دھرواڑ ضلع میں ہوئے ایک سڑک حادثے میں ہوئی اموات پر افسوس کااظہار کیا ہے۔ وزیر اعظم نے اپنے ایک ٹوئٹ میں کہا کہ ‘‘ کرناٹک کے دھرواڑ ضلع میں ہوئے سڑک حادثے میں ہوئی اموات پر افسردہ ہوں۔ اس دکھ کی کھڑی میں میری تعزیت سوگوار لواحقین کے ساتھ ہے۔ میں زخمی ہوئے افراد کی جلد صحت یابی کی دعا کرتا ہوں’’
ہندوستان اور ارجنٹینا کے درمیان ایٹلانٹک تعاون کے بارے میں مفاہمت نامے سے کابینہ کو آگاہ کیا گیا

نئی دہلی،27؍ مارچ، مرکزی کابینہ کی میٹنگ کو ، جس کی صدارت وزیراعظم جناب نریندر مودی نے کی، ہندوستان اور ارجنٹینا کے درمیان ایٹلانٹک تعاون کے بارے میں ایک مفاہمت نامے سے آگاہ کیا گیا جس پر فروری 2019 میں دستخط کئے گئے تھے۔ اس مفاہمت نامے سے ارضیاتی علوم اور اینٹارٹیکا نیز جنوبی سمندروں کے قدرتی ماحول کے تحفظ اور اس کی حفاظت سے متعلق امور کے معاملے میں سائنسی تعاون میں مدد ملے گی۔ اس مفاہمت نامے کی خصوصیات اس طرح ہیں: ارضیاتی علوم اور زندگی سے متعلق معلومات کے شعبوں میں نیز اینٹارٹیکا اور جنوبی سمندروں کے تحفظ اور ان کی حفاظت کے بارے میں شعبوں میں پروجیکٹوں میں سائنسی تعاون۔ اینٹارٹیکا ، اس کے ماحول ، اس پر انحصار اور متعلقہ ماحولیاتی نظام کے بارے میں سائنسی اور اعداد وشمار سے متعلق معلومات کا تبادلہ۔ سائنس دانوں کے تبادلے کے بارے میں امکانات کی تلاش ۔ اگر ضرورت پڑے تو ایک ملک کے قومی اینٹارٹک پروگرام کے سلسلے میں دوسرے ملک کے قومی اینٹارٹک پروگرام سے وابستہ تکنیکی ماہرین اور سائنس دانوں کی شرکت۔ مشترکہ سائنسی کانفرنسیں اور ورکشاپ ، جہاں کہیں ممکن ہو بڑی پولر فورم میٹنگوں کے ساتھ ساتھ باہمی میٹنگیں بھی کرنا۔ سائنسی موضوعات پر مشترکہ اشاعت۔ سائنسی افراد کی تربیت ۔ ۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-ج- ق ر) (27-03-2019)
کابینہ نے بزرگ شہریوں کے لئے پردھان منتری  ویے  وندن  یوجنا ( پی ایم وی  وی وائی )  کی حد 7.5 لاکھ روپئے سے بڑ ھاکر  15 لاکھ روپئے کر دی

نئی دہلی، 02 مئی / وزیر اعظم جناب نریندر مودی کی سربراہی میں مرکزی کابینہ نے بزرگ شہریوں کے لئے پردھان منتری ویے وندن یوجنا (پی ایم وی وی وائی ) کی حد 7.5 لاکھ روپئے سے بڑھا کر 15 لاکھ روپئے کرنے کے لئے اپنی منظوری دے دی ہے ۔ اس کے ساتھ ہی حکومت کی مالی شمولیت اور سماجی تحفظ کے حصے کے طور پر پردھان منتری ویے وندن یوجنا ( پی ایم وی وی وائی ) کی مدت کار کو بڑھا کر 4 مئی ، 2018 ء سے 31 مارچ ، 2020 کر دیا گیا ہے ۔ اس کے علاوہ ، کابینہ کمیٹی نے بزرگ شہریوں کے سماجی تحفظ کی حوصلہ افزائی کے طور پر تجدید شدہ پی ایم وی وی وائی کی سرمایہ کاری حد کو 7.5 لاکھ روپئے فی خاندان سے بڑھا کر 15 لاکھ روپئے فی بزرگ شہری کر دیا ہے تاکہ بزرگ شہریوں کو بڑا سماجی تحفظ فراہم کیا جا سکے ۔ اس سے بزرگ شہریوں کے لئے 10000 روپئے ماہانہ پنشن مہیا کرائی جا سکے گی ۔ مارچ ، 2018 ء تک کل 2.23 لاکھ سینئر سٹیزن ( بزرگ شہری ) کو پردھان منتری ویے وندن یوجنا ( پی ایم وی وی وائی ) کے تحت فائدہ حاصل ہوا ہے ۔ گذشتہ اسکیم ورشٹھا پنشن بیمہ یوجنا – 2014 میں کل 3.11 لاکھ سینئر شہریوں کو فائدہ حاصل ہو رہا تھا ۔ پس منظر : پی ایم وی وی وائی لائف انشیورنس کارپوریشن آف انڈیا کے ذریعہ 60 سال یا اس سے زیادہ عمر کے بزرگ لوگوں کو بازار کی غیر یقینی صورت حال کے سبب مستقبل میں ان کے مفاد کے تحفظ میں سماجی سکیورٹی فراہم کرنے کے لئے فراہم کرائی جا رہی ہے ۔ اس اسکیم کے تحت دس سال کے لئے 8 فی صد سالانہ ریٹرن شرح کی گارنٹی کی بنیاد پر ایک مقررہ رقم پنشن کے طور پر مہیا کرائی جاتی ہے ۔ اس پنشن کے لئے ماہانہ / سہ ماہی / ششماہی اور سالانہ موڈ چننے کا اختیار ہے ۔ ( م ن ۔ ش ت ۔ ع ا ) ( 02 – 05 – 2018 )
میانمار کے کمانڈر۔ اِن ۔چیف دفاعی خدمات  سینئر جنرل من اَنگ ہینگ نے وزیراعظم مودی سے ملاقات کی

نئیدہلی۔29؍جولائی۔ میانمار کی دفاعی خدمات کے کمانڈر۔اِن۔ چیف سینئر جنرل مِن اَنگ ہینگ نے وزیراعظم جناب نریندر مودی سے ملاقات کی ہے۔ سینئر جنرل نے حالیہ پارلیمانی انتخابات میں وزیراعظم کی کامیابی پر انہیں مبارکباد پیش کی۔ انہوں نےگزشتہ چند برسوں کے دوران بھارت میں رونما ہوئی تیز رفتار ترقی اور پیش رفت کا ذکر کیا اور دونوں ہمسایوں کے مابین ہمہ گیر پیمانے پر منفرد تعلقات جن میں دفاع اور سلامتی تعاون بھی شامل ہیں، کی بالیدگی کا بھی ذکر کیا۔ وزیراعظم نے میانمار کے اپنے دورے کے دوران گرمجوشانہ میزبانی کا تذکرہ کیا ۔ انہوں نے کہا کہ انسداد شورش ، صلاحیت سازی ، فوج سے فوج کے مابین تعلقات اور بحری تعاون نیز اقتصادی شعبے اور ترقیاتی تعاون جیسے شعبوں میں دونوں ممالک کے مابین عمدہ ترین باہمی تعاون کی روایت قائم رہی ہے۔ وزیراعظم نے یونین آف میانمار کے ساتھ منفرد باہمی شراکت داری کو مزید فروغ دینے کیلئے اپنی عہدبندگی کا اعادہ کیا۔ ۔۔۔۔۔۔۔۔۔۔۔۔۔۔۔۔۔۔۔۔۔۔
اٹھارہویں بھارت – آسیان سربراہ اجلاس میں وزیراعظم جناب نریندر مودی کا اظہار خیال

عزت مآب، معززین، نمسکار! اس سال بھی ہم اپنا روایتی فیملی فوٹو تو نہیں لے پائے، تاہم ورچوئل طریقے سے ہی سہی، ہم نے آسیان – بھارت سربراہ اجلاس کی روایت کو برقرار رکھا ہے۔ میں عالی جناب برونئی کے سلطان کو 2021 میں آسیان کی کامیاب صدارت کے لئے مبارک باد دیتا ہوں۔ عزت مآب، معززین، کووڈ – 19 کی وبا کے سبب ہم سبھی کو متعدد چیلنجوں سے نبردآزما ہونا پڑا۔ لیکن یہ چیلنجنگ وقت بھارت – آسیان دوستی کی کسوٹی بھی رہا۔ کووڈ – 19 کے دوران میں ہمارا باہمی تعاون، باہمی ہمدردی، مستقبل میں ہمارے رشتوں کو تقویت دیتے رہیں گے، ہمارے لوگوں کے درمیان خیرخواہی کی بنیاد بنیں گے۔ تاریخ گواہ ہے کہ بھارت اور آسیان کے درمیان ہزاروں برسوں سے شاندار تعلقات رہے ہیں۔ ان کی جھلک ہماری مشترکہ اقدار ، روایات، زبانوں، کتابوں، فن تعمیر ، ثقافت اور خورد ونوش ،ہر جگہ نظر آتی ہے اور اس لئے آسیان کا اتحاد مرکزیت بھارت کے لئے ہمیشہ ایک اہم ترجیح رہی ہے۔ آسیان کا یہ خصوصی کردار ، بھارت کی ’ایکٹ ایسٹ پالیسی‘ جو ہماری ’سلامتی اور خطے میں سب کی ترقی ‘یعنی ’’ایس اے جی اے آر‘‘ پالیسی میں مضمر ہے۔بھارت کے انڈو پیسفک اوشنس انیشی ایٹو اور آسیان کے آؤٹ لک فار دی انڈو- پیسفک ، خطے میں ہمارے مشترکہ ویژن اور باہمی تعاون کا ڈھانچہ ہیں۔ عزت مآب، معززین، سال 2022 میں ہماری شراکت داری کے 30 سال مکمل ہوں گے۔ بھارت بھی اپنی آزادی کے 75 سال پورے کرے گا۔ مجھے بہت خوشی ہے کہ اس اہم مرحلے کو ہم ’آسیان – بھارت دوستی سال‘ کے طور پر منائیں گے۔ بھارت مجوزہ صدر کمبو ڈیا اور ہمارے کنٹری کوآرڈی نیٹر سنگا پور کے ساتھ مل کر آپسی تعلقات کو مزید گہرا بنانے کے تئیں پابند عہد ہے۔ اب میں آپ سبھی کے خیالات سننے کا منتظر ہوں۔ بہت بہت شکریہ! ۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (ش ح- م م- ق ر)
وزیراعظم  نے  مادھو پور میلے کو بھارت کے ثقافتی تنوع اور فعالیت  کا منفرد جشن قراردیا

وزیراعظم جناب نریندر مودی نےمن کی بات کے ایک کلپ کو شیئر کیا ہے اس میں انہوں نے مادھو پور میلے کو بھارت کے ثقافتی تنوع اور فعالیت کے ایک منفرد جشن کے طور پر تشریح کی ہے۔ وزیراعظم نے ایک ٹوئیٹ میں کہا ہے کہ : ’’ اب جب سے مادھو پور میلہ شروع ہوگیا ہے ، میں اپنی بات جو ساجھا کرنا چاہتا ہوں ، جو میں نے پچھلے مہینے اپنی من کی بات کے دوران بھارت کے ثقافتی تنوع اور فعالیت کے اس منفرد جشن کے بارے میں کہی تھی۔‘‘ وزیراعظم نے گجرات کے ٹورزم کا بھی ایک ٹوئیٹ شیئر کیا ہے جس میں میلے کے موضوع اور خوش کے جذبے پر زور دیا گیا ہے۔
یوروپی پارلیمنٹ کے اراکین نے وزیراعظم سے ملاقات کی

نئی دہلی۔28؍اکتوبر۔یوروپی پارلیمنٹ کے اراکین نے آج 7، لوک کلیان مارگ ، نئی دہلی میں وزیراعظم جناب نریندر مودی سے ملاقات کی۔ وزیراعظم نے پارلیمانوں کی اس اہمیت کی ستائش کی جو وہ بھارت کے ساتھ اپنے تعلقات کو دیتے ہیں یعنی اپنی مدت کار کے آغاز میں انہوں نے بھارت کا دورہ کرکے اس کا ثبوت دیا ہے۔ وزیراعظم نے کہا کہ یوروپی یونین کے ساتھ بھارت کے تعلقات مشترکہ مفادات اور جمہوری اقدا رکے تئیں مشترکہ عہد بندی پر مبنی ہیں۔ انہوں نے کہا کہ بی ٹی آئی اے کی متوازن اور جلد از جلد تکمیل حکومت کی ترجیح ہے۔ یوروپی یونین کے ساتھ علاقائی اور عالمی معاملات میں روابط کو مستحکم بنانے کی ضرورت پر گفتگو کرتے ہوئے وزیراعظم نے دہشت گردی سے نمٹنے کیلئے قریبی بین الاقوامی تعاون کی اہمیت اجاگر کی۔ انہوں نے بین الاقوامی شمسی اتحاد کی ترقی اور پذیرائی کا ذکر کیا اور کہا کہ یہ ایک طرح کی عالمی شراکت داری ہے۔ وزیراعظم نے بھارت میں وفد کا خیرمقدم کرتے ہوئے اس امید کااظہار کیا کہ یہ وفد ملک کے مختلف حصوں میں جائے گا جو مفید ثابت ہوگا جس میں جموں وکشمیر کا دورہ بھی شامل ہے۔ وفد کا جموں وکشمیر کا دورہ اس وفد کو جموں وکشمیر اور لداخ کی ثقافتی اور مذہبی گوناگونی کی تفہیم فراہم کریگا ساتھ ہی ساتھ وفد اس خطے میں ترقیات اور حکمرانی کی ترجیحات کو بھی بہتر طور پر سمجھ سکے گا۔ وزیراعظم نے آسان کاروبار درجہ بندی کے معاملے میں بھار ت کے ذریعے حاصل کی گئی نمایاں کامیابی کا ذکر کرتے ہوئے کہا کہ بھارت نے حال ہی میں 2014 کی 142ویں پوزیشن کے مقابلے 63واں مقام حاصل کیا ہے۔ انہوں نے کہا کہ بھارت جیسے بڑی آبادی والے اور متنوع ملک کے لئے ایک بڑی کامیابی ہے۔ آج کی حکمرانی کے نظام ایسے ہیں جو عوام کو توقعاتی سمت میں بڑھنے کے لائق بنارہے ہیں۔ وزیراعظم نے تمام ہندوستانیوں کیلئے زندگی بسر کرناآسان بنانے کے امر کو یقینی بنانے کے لئے حکومت کی توجہ اور کوششوں کو نمایاں کرکے پیش کیا۔ انہوں نے سوچھ بھارت اور آیوشمان بھارت جیسے سرکاری پروگراموں سمیت دیگر کلیدی پروگراموں کی کامیابی کاذکر کیا۔ 2025 تک ٹی بی کے خاتمے کے لئے حکومت کی عہد بندگی کا اعادہ کیا اور کہا کہ یہ عالمی ہدف سے پانچ سال قبل ہوگا۔ انہوں نے ماحولیات کے تحفظ کیلئے اٹھائے گئے اقدامات کا ذکر کیا جس میں قابل احیاء توانائی کے اہداف اور سنگل یوز پلاسٹک کے خلا ف چلائی گئی مہم جیسے نکات شامل تھے۔ ۔۔۔۔۔۔۔۔۔۔۔۔۔۔۔۔۔۔۔۔۔۔
یوگ  ، گیان ، کرم اوربھکتی کاایک مکمل مرقع ہے :وزیراعظم

وزیراعظم جناب نریندرمودی نے کہاہے کہ یوگ ، گیان ، کرم اوربھکتی کا ایک مکمل مرقع ہے ۔ انھوں نے یہ بھی کہاکہ اس تیز رفتار دنیامیں ،یوگ ازحد درکار سکون فراہم کرتاہے ۔ وزیراعظم نے ٹوئیٹ کیا : ‘‘یوگ ، گیان ، کرم اوربھکتی کا ایک مکمل مرقع ہے۔ اس تیز رفتار دنیا میں یہ ازحددرکار سکون فراہم کرتاہے ۔’’
وزیر اعظم نے مہاراشٹر میں نیرل – ماتھیران ٹوائے ٹرین دوبارہ شروع ہونے پر خوشی کا اظہار کیا

نئی دہلی، 26اکتوبر، 2022/ وزیراعظم جناب نریندر مودی نے آج کہا ہے کہ مہاراشٹر میں نیرل – ماتھیران ٹوائے ٹرین سے یہ خوبصورت سفر اور بھی یادگار بن جائے گا۔ ویراعظم نے ریلوے کی وزارت کے ایک ٹوئیٹ کا جواب دیا ہے: ’’اس خوبصورت سفر کو اور زیادہ یادگار بناتے ہوئے، مقامی سیاحت کے لیے ایک بہت اچھی خبر۔۔۔‘‘ ۔۔۔ ش ح ۔ اس۔ ت ح ۔
نئی اورقابل احیا توانائی کے شعبے میں بھارت اور فرانس کے مابین مفاہمتی عرضداشت کو کابینہ کی منظوری

نئیدہلی18دسمبر۔وزیر اعظم جناب نریندر مودی کی قیادت میں مرکزی کابینہ کو اس مفاہمتی عرضداشت سے آگاہ کیا گیا ہے ،جس پر سولر انرجی کارپوریشن انڈیا لمٹیڈ (ایس ای سی آئی ) بھارت اور فرانس کی سرکاری تحویل کے ادارے سی ای اے اور بلیو اسٹوریج ایس ایس ،فرانسیسی کمپنی نے اپنے دستخط کئے ہیں ۔ اس مفاہمتی عرضداشت پر 3 اکتوبر 2018 کو نئی دلی میں دستخط عمل میں آئے تھے۔یہ مفاہمتی عرضداشت، تین اصل زبانوں یعنی ہند ی ، انگریزی اور فرانسیسی زبان میں دستخط پذیر ہوئی تھی ۔ مذکورہ مفاہمتی عرضداشت کا مقصد بھارتی حکومت کے اس اولوالعزم منصوبے کو تقویت فراہم کرنا ہے ،جس کے تحت شمسی موبلٹی کوزیادہ سے زیادہ فروغ دینا اور بڑی تعداد میں برقی موٹر گاڑیوںکو رواج دینااور گرڈ پر پڑنے والے اثرات کو کم سے کم کرنے کی غرض سے ای- موٹر گاڑی چارجنگ اسٹیشن کے ایس ای سی آئی کے پائلیٹ پروجیکٹ ، جڑی ہوئی بیٹریوں ، شمسی پینلوں سے تیار بجلی کا استعمال اور گرڈ سے متعلق دیگر پہلوؤں کے سلسلے میں مستقبل کے تعاون کے لئے خدوخال طے کرنا اور ایک واضح خاکہ تیار کرنا ہے ۔ مذکورہ مفاہمتی عرضداشت بھارت اور فرانس کے مابین باہمی تعاون کو مستحکم بنانے میں معااون ثابت ہوگی۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیر اعظم 12 جنوری کو کرناٹک کے ہبلی میں، 26ویں قومی یوتھ فیسٹیول کا افتتاح کریں گے

وزیر اعظم جناب نریندر مودی 12 جنوری 2023 کو تقریباً 4 بجے شام، کرناٹک کےشہرہبلی میں، 26ویں قومی یوتھ فیسٹیول کا افتتاح کریں گے۔ یہ پروگرام نیشنل یوتھ ڈے کے موقع پر منعقد کیا جا رہا ہے، جو سوامی وویکانند کے یوم پیدائش کے موقع پر، ان کے نظریات، تعلیمات اور شراکت کا احترام کرنے اور ان کی تعظیم کرنے کے لیے منایا جاتا ہے۔ قومی یوتھ فیسٹیول ہر سال منعقد کیا جاتا ہے تاکہ ہمارے باصلاحیت نوجوانوں کو قومی سطح پر روشناس کرایا جا سکے اور ساتھ ہی ساتھ انہیں قوم کی تعمیر کی طرف راغب کیا جا سکے۔ یہ ملک کے تمام حصوں سے متنوع ثقافتوں کو ایک مشترکہ پلیٹ فارم پر لاتا ہے اور شرکاء کو ایک بھارت، شریشٹھ بھارت کے جذبے کےساتھ متحد کرتا ہے۔ اس سال یہ فیسٹیول کرناٹک کے شہرہبلی دھارواڑ میں 12 سے 16 جنوری تک منعقد کیا جا رہا ہے، جس کا موضوع’’وکِسِت یووا – وِکِسِت بھارت‘‘ رکھا گیا ہے۔ یہ فیسٹیول، یوتھ سمٹ کا مشاہدہ کرے گا، جس میں جی20 اور وائی20 تقریبات جیسے پانچ موضوعات پر مکمل مباحثے ہوں گے۔ان میں کام کا مستقبل، صنعت، اختراع اور اکیسویں صدی کی مہارت؛ آب وہواکی تبدیلی اور آفات کے خطرے میں کمی؛ امن کی تعمیر اور مفاہمت؛ جمہوریت اور حکمرانی میں مستقبل کے نوجوانوں کا اشتراک؛ اور صحت اور بہبودشامل ہیں۔ اس سمٹ میں ساٹھ سے زائد سرکردہ ماہرین شرکت کریں گے۔ کئی مسابقتی اور غیر مسابقتی تقریبات بھی منعقد کی جائیں گی۔ مسابقتی تقریبات میں لوک رقص اور گیت شامل ہوں گے، اور یہ مقامی روایتی ثقافتوں کو تحریک دینے کے لیے منعقد کی جائیں گی۔ غیر مسابقتی پروگراموں میں یوگاتھون شامل ہوگا جس کا مقصد تقریباً 10 لاکھ لوگوں کو یوگا کرنے کے لیے متحرک کرنا ہے۔ تقریبات کے دوران قومی سطح کے فنکاروں کی جانب سے آٹھ مقامی کھیل اور مارشل آرٹس بھی پیش کیے جائیں گے۔ دیگر پرکشش پروگراموں میں فوڈ فیسٹیول، ینگ آرٹسٹ کیمپ، ایڈونچر اسپورٹس کی سرگرمیاں، خصوصی –اپنی فوج کو جانیں، بحریہ اور فضائیہ کے کیمپ وغیرہ شامل ہیں۔
وزیراعظم نے مولانا آزاد اور آچاریہ کرپلانی  کو، ان کی جینتی کے موقع پر ،خراج عقیدت پیش کیا

نئی دہلی، 11 نومبر 2020: وزیراعظم جنا ب نریندر مودی نے مولانا آزاد اور آچاریہ کرپلانی کو ان کی جینتی کے موقع پر خراج عقیدت پیش کی ہے۔ وزیر اعظم نے کہا کہ ’’ مولانا آزاداور آچاریہ کرپلانی کو مثالی مردآہن کے طورپر یادرکھا جاتا ہے ، جنہوں نے قومی ترقی میں غیر معمولی یوگ دان کیا تھا۔انہو ں نے اپنی شخصیتوں کو غریب اور نوجوانوں کی زندگیوں کے لئے اختیارات دینے کے تئیں وقف کردیا تھا۔ میں ان کی جینتی کے موقع پر انہیں سلام کرتا ہوں ۔ ان کے نظریات ہمارے لئے مشعل راہ بنیں ہوئے ہیں۔‘‘
پی ایم کسان سمّان ندھی اور زراعت سے متعلق دیگر اسکیمیں ملک بھر کے تمام کسانوں کو نئی طاقت دے رہی ہیں: وزیراعظم

وزیراعظم جناب نریندر مودی نے کہا ہے کہ پی ایم کسان سمان ندھی اور زراعت سے متعلق دیگر اسکیمیں ملک بھر کے تمام کسانوں کو نئی طاقت دے رہی ہیں۔ کسانوں کی طاقت پر زور دیتے ہوئے انھوں نے کہا کہ جتنا کسان مضبوط ہوگا ، ملک اُتنا ہی خوشخال ہوگا۔ اپنے ایک ٹوئیٹ میں وزیراعظم نے کہا: ’’ہمارے کسان بھائی بہنوں پر ملک کو فخر ہے۔ یہ جتنا مضبوط ہوں گے نیا بھارت اُتنا ہی خوشحال ہوگا۔ مجھے خوشی ہے کہ پی ایم کسان سمّان ندھی اور زراعت سے متعلق دیگر اسکیمیں ملک کے کروڑوں کسانوں کو نئی طاقت دے رہی ہیں۔‘‘
وزیر اعظم 10 جولائی کو نیچرل فارمنگ  کانکلیو سے خطاب کریں گے

وزیر اعظم جناب نریندر مودی 10 جولائی 2022 کی صبح 11:30 بجے ویڈیو کانفرنسنگ کے ذریعے ایک نیچرل فارمنگ کانکلیو سے خطاب کریں گے۔ آزادی کا امرت مہوتسو کے ایک حصے کے طور پر، وزیر اعظم نے مارچ 2022 میں گجرات پنچایت مہاسمیلن میں اپنے خطاب میں ہر گاؤں میں کم از کم 75 کسانوں کو کھیتی کا قدرتی طریقہ اپنانے کی تلقین کی تھی۔ وزیر اعظم کے اس ویژن کی رہنمائی میں، ضلع سورت نے قدرتی زراعت اپنانے میں کسانوں کی مدد کرنے کے لئے ضلع میں مختلف متعلقین اور اداروں جیسے کسان کے گروپ، منتخب نمائندے، تلاٹھیوں، ایگریکلچر پروڈیوس مارکیٹنگ کمیٹیوں (اے پی ایم سی)، کوآپریٹیو، بینکوں وغیرہ کو حساس بنانے اور تحریک دینے کے لیے ایک مربوط اور تال میل والی کوشش کی۔ نتیجتاً ہر گرام پنچایت میں کم از کم 75 کسانوں کی شناخت کی گئی اور انہیں قدرتی زراعت کے لیے تحریک اور تربیت دی گئی۔ کسانوں کو 90 مختلف کلسٹرز میں تربیت دی گئی جس کے نتیجے میں ضلع بھر میں 41,000 سے زائد کسانوں کو تربیت دی گئی۔ یہ کانکلیو سورت، گجرات میں منعقد کیا جا رہا ہے اور اس میں ایسے ہزاروں کسانوں اور دیگر تمام متعلقین شرکت کریں گے جنہوں نے سورت میں قدرتی کھیتی کو اپنایا ہے اور کامیابی حاصل کی ہے۔ کانکلیو میں گجرات کے گورنر اور وزیراعلی بھی شرکت کریں گے۔ ۔۔۔۔۔۔۔۔۔۔۔ ش ح۔ا گ ۔ن ا۔
وزیراعظم نے جمہوریہ کوریا کے صدر اور عوام کو کوریائی جنگ کے آغاز کے 70ویں سالگرہ کے موقع پر مبارکباد پیش کی ہے

نئی دہلی، 25 جون 2020، 1950 میں کوریائی جنگ کا آغاز ہوا تھا، اس کی 70ویں سالگرہ کے موقع پر وزیراعظم جناب نریندر مودی نے ان تمام بہادر افراد کو خراج عقیدت پیش کیا ہے، جنہوں نے کوریائی جزیرہ نما میں قیام امن کے لیے اپنی جانوں کا نذرانہ پیش کیا تھا۔ وزیراعظم کی جانب سے ایک ویڈیو پیغام جمہوریہ کوریا کے سیول میں اس موقع پر منعقدہ ایک سنجیدہ یادگاری تقریب کے دوران اسکرین کیا گیا۔ اس تقریب کا اہتمام محبین وطن اور معمر افراد کی آر او کے کی وزارت کی جانب سے کیا گیا تھا اور اس کی صدارت آر او کے، کے صدر جناب مون جائے ان نے کی۔ وزیراعظم مودی نے اپنے پیغام میں آر او کے ، کی جنگی کوششوں میں بھارتی تعاون کا ذکر کیا۔ انہوں نے کہا کہ یہ تعاون 60 پیرا فیلڈ ہاسپیٹل کی تعیناتی کی شکل میں فراہم کیا گیا تھا۔ اس ہاسپیٹل نے جنگ کے دوران سپاہیوں اور شہریوں دونوں کو لائق ستائش خدمات فراہم کی تھیں۔ وزیراعظم نے کوریائی عوام کو ان کی وسیع النظری، جانفشانی اور جنگ کی تباہ کاری سے ایک عظیم ملک کی تعمیر کے عزم کے لیے مبارک باد پیش کی ہے اور کوریائی جزیرہ نما میں امن اور استحکام کو یقینی بنانے کے لیے آراو کے، حکومت کی کوششوں کی بھی ستائش کی ہے۔ انہوں نے کوریائی جزیرہ نما میں مستقل قیام امن کے لیے بھارت کی حکومت اور بھارت کے عوام کی جانب سے نیک خواہشات کا اظہار کیا ہے۔ صدر مون کے علاوہ آر او کے، کے وزیردفاع، دیگر کابینی وزرا، جنگ کے دوران آر او کے، کو امداد فراہم کرنے والے ممالک کی نمائندگی کرنے والے سفرا اور کوریا کے عمائدین اس تقریب میں شریک تھے۔ ۔۔۔۔۔۔۔۔۔۔۔  م ن۔ ت ع۔
پارلیمنٹ کا مانسون اجلاس شروع ہونے سے پہلے وزیر اعظم کے بیان کا متن

نئی دہلی۔18جولائی، مانسون اجلاس میں ملک کے مفاد کے کئی اہم معاملوں کا حل ہونا ضروری ہے، جنہیں طے کیا جانا ضروری ہے۔ ملک کے کئی اہم مسئلوں پر تذکرہ ہونا ضروری ہے اور جتنی زیادہ بات چیت ہوگی سبھی سینئر تجربہ کار لوگوں کی ایوان کو رہنمائی حاصل ہوگی، اتنا ہی ملک کو بھی فائدہ ہوگا۔ حکومت کو بھی اپنے فیصلے کے عمل میں اچھے مشوروں سے فائدہ ہوگا۔ میں امید کرتا ہوں کہ سبھی سیاسی پارٹیاں ایوان کے وقت کا زیادہ سے زیادہ فائدہ ملک کے اہم کاموں کو آگے بڑھانے میں کریں گی۔ ہر کسی کا اہم تعاون رہے گا اور ملک بھر میں بھارت کی پارلیمنٹ کی سرگرمی کی شبیہہ ریاستی ودھان سبھاؤں کے لیے بھی جذبے کا سبب بنے گی۔ ایسی بہترین مثال سبھی ارکان پارلیمنٹ اور سبھی سیاسی پارٹیاں پیش کریں گی۔ یہ میری پوری امید ہے۔ ہر بار میں نے اپنی امید بھی ظاہر کی ہے، کوشش بھی کی ہے، اس بار بھی امید ظاہر کررہا ہوں، اس بار بھی کوشش کررہے ہیں اور ہماری یہ کوشش لگاتار رہے گی۔ کوئی بھی پارٹی ، کوئی بی رُکن کسی بھی موضوع پر بات چیت کرنا چاہتا ہے، حکومت ہر بات چیت کے لیے تیار ہے۔ یہ مانسون اجلاس ہے، ملک کے کئی حصوں میں بارش کے سبب کچھ آفات بھی ہیں اور کچھ جگہیں، جہاں امید سے کم بارش ہوئی ہے۔ میں سمجھتا ہوں ایسے موضوع پر بات چیت ہی بہت مفید رہے گی۔ بہت بہت شکریہ۔
مرکزی کابینہ نے ہندستان اور کناڈا کے چارٹرڈ اکاؤنٹنٹ اداروں کے مابین تال میل  کے  مفاہمت نامہ پر  دستخط کی منظوری دے دی ہے

نئی دہلی، 9 اگست 2018/ مرکزی کابینہ کی میٹنگ نے ، جس کی صدارت وزیراعظم جناب نریندر مودی نے کی، ’’ انسٹی ٹیوٹ آف چارٹرڈ اکاؤنٹنٹس آف انڈیا (آئی سی اے آئی)’’ا ور چارٹرڈ پروفیشنل اکاؤنٹنٹس آف کینڈا (سی پی اے کناڈا)’’ کے درمیان ایک مفاہمت نامہ پر دستخط کئے جانے کی منظوری دے دی ہے ۔ تفصیلات: کابینہ کی منظوری 2011 میں دستخط کئے گئے مفاہمت نامے اور آئی سی اے آئی انڈیا او ر سی پی اے کناڈا کے درمیان مفاہمت نامے کو منظور کئے جانے کے سلسلہ میں پچھلی تاریخوں سے دی گئی ہے۔ اس مفاہمت نامے میں دونوں طرف سے ممبر شپ کی گنجائش رکھی گئی ہے جس کا اطلاق بعض شرائط کے ساتھ دونوں اداروں کے متعلقہ ارکان پر ہوگا۔ مفاہمت نامے میں تشریح ، تعلیم اور پیشہ وارانہ صلاحیت اور لیاقت کو جانچنے میں نیز چارٹرڈ اکاؤنٹنٹس کے داخلے کی سطح کی صلاحیتوں کا اندازہ لگانے میں مزید تعاو ن کو شامل کیا گیا ہے۔ اثرات: اس کا مقصد آئی سی اے آئی کے ممبران ، طلبا اور ان کی تنظیموں کے بہترین مفاد میں باہمی تعلقات کو مزید مستحکم بنانا ہے ۔ یہ مفاہمت نامہ آئی سی اے آئی کے ارکان کو اپنے پیشہ وارانہ علاقوں میں توسیع کرنے کا موقع فراہم کرے گا اور اس کے ساتھ ہی ساتھ آئی سی اے آئی مقامی علاقوں میں اسی طرح کے اداروں کو مستحکم بنانے کی ایک تنظیم بن جائے گا۔ اس مفاہمت نامے سے آئی سی اے آئی اور سی پی اے کناڈا کے درمیان کام کاج کے اچھے تعلقات قائم ہوں گے۔ آئی سی اے آئی ایک قانونی ادارہ ہے جسے ہندستا ن کی پارلیمنٹ کے قانون دی چارٹرڈ اکاؤنٹنٹس ایکٹ 1949 کے ذریعہ قائم کیا گیا ہے۔ اس کا مقصد ہندستان میں چارٹرڈ اکاؤنٹینسی کے پیشہ کو منضبط کرنا ہے۔ ‘‘سی پی اے ’’ کناڈا ایک قومی تنظیم ہے جو کناڈا کے اکاؤنٹنگ پیشہ کو مضبوط بنانے کے لئے قائم کی گئی تھی۔ ۔۔۔۔۔۔۔۔۔۔۔ م ن۔ ج۔ ج۔
مرکزی کابینہ نے ہندستان  اور انڈونیشیا کے درمیان  سائنسی اور ٹکنالوجیکل  تعاون کے بارے میں ایک مفاہمت نامے کی منظوری دے دی ہے

نئی دہلی، 9 اگست 2018/مرکزی کابینہ کی میٹنگ میں جس کی صدارت جناب نریندر مودی نے کی ، ہندستانا ور انڈونیشیا کے درمیان سائنسی اور ٹکنالوجیکل تعاون کے بارے میں ایک مفاہمت نامے کی منظوری دے دی ہے۔ اس مفاہمت نامے پرہندستان کی طرف سے مئی 2018 میں نئی دہلی میں سائنس ، ٹکنالوجی اور ارضی علوم کے وزیر ڈاکٹر ہرش وردھن نے ، جب کہ انڈونیشیا کی طرف سے مئی 2018 میں جکارتہ میں تحقیق ، ٹکنالوجی اور اعلی تعلیم کے وزیر جناب محمد ناصر نے دستخط کئے تھے۔ مفاہمت نامے پر دستخط سے دونوں ملکوں کے درمیان باہمی تعلقات میں ایک نئے باب کا اضافہ ہوگا۔ اس کے علاوہ سائنس اور ٹکنالوجی کے میدان میں باہمی مفادات کو یکجا کرنے میں بھی مدد ملے گی۔ اس مفاہمت نامے کا مقصد یکسانیت اور باہمی فائدہ کی بنیاد پر ہندستان اور انڈونیشیا کے درمیان سائنس اور ٹکنالوجی کے شعبے میں تعاون میں اضافہ کرنا ہے۔ اس کے شراکت داروں میں ہندستان اور انڈونیشیا دونوں کے سائنسی اداروں کے تحقیق کار ، ماہرین تعلیم ، تحقیق اور ترقی سے متعلق تجربہ گاہیں اور کمپنیاں شامل ہوں گی۔ جن شعبو ں میں فوری طور پر تعاون کئے جانے کا امکان ہے ان میں زندگی سے متعلق امور (بشمول بائیو ٹکنالوجی، زراعت، اور بائیو میڈیکل سائنسیز) توانائی کی ریسرچ ، پانی کی ٹکنالوجیاں ، آفات کے بندوبست ، خلائی سائنس، ٹکنالوجی اور اس پر عمل درآمد اور اسی طرح کے کئی دیگر شعبے شامل ہیں۔ ۔۔۔۔۔۔۔۔۔۔۔ م ن۔ ج۔ ج۔
وزیراعظم نے پنڈت جواہر لعل نہرو کی برسی کے موقع پر، انہیں خراج عقیدت پیش کیا

وزیراعظم جناب نریندر مودی نے ،بھارت کے اولین وزیراعظم پنڈت جواہر لعل نہرو کو، ان کی برسی کے موقع پر، خراج عقیدت پیش کیا ہے۔ وزیراعظم نے اپنے پیغام میں کہا ہے کہ اولین وزیراعظم، پنڈت جواہر لعل نہرو جی کو ،ان کی برسی کے موقع پر، خراج عقیدت۔ ۔۔۔۔۔۔۔۔۔۔۔۔ م ن ۔ ت ع۔
وزیر اعظم نے وسیع خوشحالی اور صنعت کاری کی حوصلہ افزائی کے لیے ’اصلاحات کے 8 برس‘ ساجھا کیے

وزیر اعظم جناب نریندر مودی نے گذشتہ 8 برسوں کے دوران ’کاروبار کو آسان بنانے‘ کے شعبہ میں اور وسیع خوشحالی کے فروغ اور صنعت کاری کی حوصلہ افزائی کے لیے کی گئیں اصلاحات سے متعلق تفصیلات ساجھا کی ہیں۔ انہوں نے اپنی ویب سائٹ اور نمو ایپ سے مائی گَو ٹوئیٹ کا ایک سلسلہ اور مضامین ساجھا کیے ہیں۔ وزیر اعظم نے ٹوئیٹ کیا: ’’ ’ریفارم، پرفارم اور ٹرانسفارم‘ کے اصول سے رہنمائی حاصل کرتے ہوئے، حکومت ہند نے مختلف اصلاحات کی ہیں جنہوں نے ’کاروبار کرنے کو‘ مزید آسان بنا دیا ہے۔ اس کے ساتھ ساتھ، ایسے متعددفرسودہ قوانین جنہوں نے نمو کی رفتار کو کم کر دیا تھا، انہیں منسوخ کیا جا چکا ہے۔#8YearsOfReforms ‘‘ ’’وسیع خوشحالی اور صنعت کاری کی حوصلہ افزائی کے لیے وسیع اصلاحات۔ #8YearsOfReforms ‘‘